CELEX: 22004D0115
Language: hr
Date: 2004-08-06 00:00:00
Title: Odluka Zajedničkog odbora EGP-a br. 115/2004 od 6. kolovoza 2004. o izmjeni Protokola 31. Sporazumu o EGP-u o suradnji na posebnim područjima izvan područja četiri slobode

11/Sv. 98
            
            
               HR
            
            
               Službeni list Europske unije
            
            
               180
            
         22004D0115
   
               L 064/1
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 115/2004
   od 6. kolovoza 2004.
   o izmjeni Protokola 31. Sporazumu o EGP-u o suradnji na posebnim područjima izvan područja četiri slobode
   ZAJEDNIČKI ODBOR EGP-a,
   uzimajući u obzir Sporazum o Europskome gospodarskome prostoru, kako je izmijenjen Protokolom kojim se prilagođava Sporazum o Europskome gospodarskome prostoru, dalje u tekstu „Sporazum”, a posebno njegove članke 86. i 98.,
   budući da:
   
               (1)
            
            
               Protokol 31. Sporazumu bio je izmijenjen Odlukom Zajedničkog odbora EGP-a br. 90/2004 od 8. lipnja 2004. (1).
            
         
               (2)
            
            
               Potrebno je proširiti suradnju ugovornih stranaka Sporazuma tako da se uključe pilot projekti za sudjelovanje mladih.
            
         
               (3)
            
            
               Protokol 31. Sporazumu stoga treba izmijeniti tako da omogući da se ova suradnja počne odvijati s učinkom od 1. siječnja 2004.,
            
         ODLUČIO JE:
   Članak 1.
   Članak 4. Protokola 31. Sporazumu mijenja se kako slijedi:
   
               1.
            
            
               Sljedeći stavak dodaje se nakon stavka 2.i:
               
                           „2.j
                        
                        
                           Države članice EFTA-e od 1. siječnja 2004. sudjeluju u aktivnostima Zajednice koje su povezane sa sljedećom proračunskom stavkom, koja je upisana u opći proračun Europske unije za financijsku godinu 2004.:
                           
                                       —
                                    
                                    
                                       
                                          proračunska stavka 15 07 03: „Pilot projekti za sudjelovanje mladih.”;”
                                    
                                 
                     
         
               2.
            
            
               Tekst stavka 3. zamjenjuje se sljedećim:
               „3.   Države članice EFTA-e nastavljaju financijski doprinositi sukladno članku 82. stavku 1. točki (a) Sporazuma o programima i aktivnostima navedenima u stavcima 1., 2., 2.a, 2.b, 2.c, 2.d, 2.e, 2.f, 2.g, 2.h, 2.i i 2.j.”
            
         Članak 2.
   Ova Odluka stupa na snagu dan nakon što je posljednja obavijest iz članka 103. stavka 1. Sporazuma podnesena Zajedničkom odboru EGP-a (2).
   Članak 3.
   Ova se Odluka objavljuje u odjeljku o EGP-u i Prilogu EGP-a Službenom listu Europske unije.
   
      Sastavljeno u Bruxellesu 6. kolovoza 2004.
      
         
            Za Zajednički odbor EGP-a
         
         
            Predsjednik
         
         Kjartan JÓHANNSSON
      
   
   
      (1)  SL L 349, 25.11.2004., str. 52.
   
      (2)  Ustavni zahtjevi nisu navedeni.